Epruveta
Epruveta je dio laboratorijskog posuđa koju čine prstolika staklena tuba s otvorom na vrhu i zaobljenim dnom u obliku slova U. Često je na vrhu proširenje, koje pomaže pri presipanju tečnosti iz epruvete u neku drugu posudu. Epruvete su različitih veličina, od mikroepruveta do velikih za hemijske reakcije i pohranu hemikalija. Najčešće se upotrebljavaju epruvete duge najmanje 15 cm, a prečnika najmanje 15 mm. Mogu biti gradirane, tj. podijeljene na milimetre i njihove desete dijelove ili mililitre, te negradirane, tj. bez oznaka za količinu tvari.